Държавен вестник, бр. 84, 2021 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  84
МИНИСТЕРСТВО
НА МЛАДЕЖТА И СПОРТА
ПРОТОКОЛ 
за сътрудничество в областта на спорта 
между Министерството на физическото 
възпитание и спорта на Република Бълга­
рия и Министерството на образованието, 
религиозните въпроси, културата и спорта 
на Република Гърция
(Утвърден с Решение № 11 от 14 януари 
2016 г. на Министерския съвет. В сила от 
27 август 2021 г.)
Министерството на физическото въз­
питание и спорта на Република България 
и Министерството на образованието, ре­
лигиозните въпроси, културата и спорта 
на Република Гърция (наричани по-долу 
„Страните“), желаейки да укрепят своето 
спортно сътрудничество, одобряват следния 
Протокол за спортно сътрудничество между 
двете държави:
Член 1
Страните изразяват волята си да на­
сърчават добри взаимоотношения между 
България и Гърция, по-специално свързани 
със сътрудничество в областта на спорта. 
Крайната цел е по-нататъшно подобряване 
на съществуващите взаимоотношения на 
сътрудничество и приятелство между двете 
държави.
Страните се споразумяват да насърчават 
взаимоотношенията си в областта на спорта 
на възможно най-високо ниво.
Страните изразяват убеждението си, че 
двустранното сътрудничество трябва да 
бъде продължено и подобрено, както и че 
то ще бъде от полза за съвместната работа 
по международни въпроси от взаимен и 
многостранен спортен интерес и ще коорди­
нират своите позиции по тези въпроси пред 
международни спортни организации и при 
международни спортни конференции.
Член 2
Страните подчертават важността на Олим­
пийските игри като уникално международно 
културно събитие, което през последните три 
хилядолетия укрепва ценностите на честно­
то състезаване, солидарност и приятелство 
между народите.
Страните изразяват тяхното намерение 
да запазят Олимпийските игри като между­
народно спортно събитие на „чиста съвест“.
Член 3
За укрепване на институционалността на 
Олимпийските игри двете страни ще рабо­
тят заедно за формулирането и подкрепата 
на предложения, свързани с Олимпийското 
примирие, които ще бъдат предоставени на 
организаторите на Олимпийските и Пара­
олимпийските игри в Рио де Жанейро през 
2016 г. Страните ще направят всичко необ­
ходимо, за да допринесат за съживяването 
на Олимпийското примирие и за всеобщото 
му възприемане като ефективно средство 
за прекратяване най-малко на глобалните 
конфликти, което стои в основата на самите 
Олимпийски игри.
Член 4
Страните ще си сътрудничат в областта на:
I.	
физическото възпитание,
II.	
образованието чрез спорт,
III.	
обмен на спортни деятели, експерти, 
треньори и състезатели,
IV.	
участие на спортни експерти и спорт­
ни учени в семинари и конференции,
V.	
обмен на специфична информация, 
при поискване, относно спорта и 
спортната технология,
VI.	
развитие на спорта за възстановя­
ване,
VII.	 обмен на опит по отношение на 
използването и експлоатацията на 
спортни обекти,
VIII.	спортната медицина,
IХ.	
обмена на идеи и изготвяне на обща 
позиция относно борбата срещу до­
пинга.
Спортните обмени между двете Страни ще 
се изпълняват при условия на реципрочност.
Спортните обмени се потвърждават триде­
сет дни предварително между спортните власти 
на двете държави по дипломатически път.
Член 5
А. Страните гарантират, че програмите 
за двустранен спортен обмен допълват дей­
ностите, които се развиват в рамките на 
многостранни спортни организации, особено 
във връзка със: а) борбата срещу допинга, 
б) полезни работни мерки, произтичащи 
от спортни дейности, в) борбата срещу на­
силието – особено по спортни стадиони, г) 
балансираната подкрепа на професионалния 
спорт и спорта за всички, д) спорт за хора 
с увреждания, е) запазване и по-нататъшно 
подобряване на равенството между половете 
в спорта, ж) развитие на спорта в образова­
телната система.
Б. Страните ще отделят специално внима­
ние на обмена на знания и опит във връзка 
с въпроси, като добро управление в спорта 
и честна игра.
Член 6
Разходите за пълен пансион, транспорт и 
медицинска застраховка ще бъдат предмет 
на конкретни договорености между органи­
зациите, администриращи съответния спорт